Leto a láska patria k sebe. Prinášame preto dávku romantiky v podobe 7 nezabudnuteľných bozkov z obľúbených seriálov RTVS ako aj z kultových kinotrhákov.
1. Hniezdo
Zdroj foto: RTVS
Vzťah Michala a Kristíny Važanovcov v populárnom seriáli Hniezdo prešiel veľkými skúškami. O to vzácnejšie boli ich vzájomné prejavy lásky, medzi ktorými nechýbali aj nádherné bozky.
Čo všetko postretlo manželov Važanovcov v hereckom podaní Alexandra Bártu a Sone Norisovej si môžete pripomenúť v online archíve RTVS, kde nájdete všetky časti Hniezda.
2. Priznanie
Zdroj foto: RTVS
Aj vo voľnom pokračovaní seriálu Hniezdo Priznanie nebola núdza o scény s bozkami. Jednými boli i zábery, v ktorých si lásku touto formou prejavovali postavy sociálnej pracovníčky Andrey (Rebeka Poláková) a jej partnerky Renáty (Jana Kvantíková).
Bozky, ktoré vyvolali rozruch, padli aj medzi Michalom Važanom a Sýrčankou Lejlou.
Seriál Priznanie nájdete takisto v online archíve RTVS.
3. Čertovské pero
Čo by to bola za rozprávka, ak by dobro nezvíťazilo nad zlom a hlavný hrdina by sa nepobozkal s krásnou dievčinou.
Pomoc
Máte problém s prehrávaním? Nahláste nám chybu v prehrávači.
Inak tomu nie je ani v prípade rozprávky Čertovské pero, ktorú nájdete taktiež v online archíve. V jej príbehu sa neskúsený čert Bonifác popasuje s nástrahami v mestečku Švindľov a pokúsi sa získať ruku šarmantnej Grétky.
4. O liečivej vode
Zdroj foto: RTVS
Láska vzplanula aj medzi hlavnými postavami rozprávky O liečivej vode, ktorá mala premiéru na Vianoce v roku 2020.
Princezná Hanka (Darija Pavlovičová) a dobrodruh Jakub (Jakub Spišák) nakoniec našli svoje šťastie.
5. Pomáda
Zdroj foto: Instagram grease.1978
Letná láska medzi Sandy a Dannym sa stala kultovou vďaka muzikálu Pomáda.
Hlavné postavy stvárnil John Travolta a dnes už nebohá Olivia Newton-John (do hereckého neba odišla 8. augusta 2022) a o bozky nebola samozrejme núdza.
6. Titanic
Zdroj foto: Instagram Titanic movie
Prechádzame na najväčšiu klasiku všetkých čias - filmTitanic. Storočná Rose Calvertová rozpráva príbeh lásky, ktorý prežila počas prvej a jedinej plavby na slávnej lodi Titanic.
Vtedy mala Rose (Kate Winslet) 17 rokov a na palube sa zoznámila s chudobným chlapcom Jackom (Leonardo DiCaprio).
Veľkofilm napriek všetkým kritikám získal 11 Oscarov. O Leovi a Kate sa vie, že sú dobrí kamaráti aj po rokoch. Leonardo doteraz hovorí, že bozk s Kate bol ten najlepší, aký na filmovom plátne dostal.
7. Duch
Zdroj foto: Instagram patrickswayzeofficiel
Filmovou klasikou, ktorá bola hneď v niekoľkých kategóriách nominovaná na Oscara, je film Duch.
Hlavnými postavami sú Patrick Swayze, Demi Moore a Whoopi Goldberg, ktorá si odniesla domov Oscara za najlepší herecký výkon.
Nezabudnuteľnou scénou filmu je určite tá, kde Sam Wheat (Patrick Swayze) odchádza do neba a Molly Demi Moore) dáva posledný bozk v živote.